Kelly Gallagher

Kelly Gallagher (født 18. mai 1985 i LondonGENi.com - Kelly Gallagher, besøkt 29. juni 2014.) er en britisk alpinist, som vant gull i super-G for Storbritannia ved Paralympiske vinterleker 2014. Hun har også flere VM-medaljer i alpint. 

Gallagher er født med okulokutan albinisme, og er synshemmet på grunn av dette. Hun konkurrerer i klassen B3, og kjører med ledsager. Hun stod på ski for første gang da hun var 17 år gammel, og ble tatt ut på British Disabled Ski Team (BDST) i 2008. 

 Idrettskarriere 
Gallaghers første ledsager var Claire Robb, og disse deltok i Winter Games New Zealand i august 2009, der hun vant sitt første internasjonale renn; hun vant storslalåm og slalåm.Victoria University of Wellington - Event report, besøkt 1. juli 2014.. De trente sammen videre, og satset mot Paralympiske vinterleker 2010 i Vancouver i Canada. Der kom de på 4.-plass i storslalåm og 6.-plass i slalåm. 

Hun brakk foten i oktober 2010. På slutten av 2010 byttet hun ledsager, og begynte å trene sammen med Charlotte Evans. Sammen deltok de i Europacupen i 2011, og også ved Alpin-VM 2011 i Sestriere. I Europacupen 2010/11 vant de europacupfinalen i La Molina i Spania i mars 2011, og kom på 3.-plass sammenlagt i Europacupen 2010/11, bak Henrieta Farkasova og Aleksandra Frantceva.IPC - IPC Alpine Skiing Points Winter Season 2010/11 Europa Cup Overall Rankings, besøkt 1. juli 2014. De vant både slalåm og storslalåm sammenlagt ved Europacupen 2010/11.IPC - IPC Alpine Skiing Points Winter Season 2010/11 Europa Cup Individual Rankings, besøkt 1. juli 2014- Ved VM 2011 kom de på 2.-plass i slalåm og 3.-plass i storslalåm. 

Ved europacupen i 2011/12 vant hun utfor sammenlagt, og hun kom på delt 2.-plass i superkombinasjonen og delt 3.-plass i slalåm. Aleksandra Frantceva vant begge disse disiplinene. Hun kom for øvrig på 4.-plass i super-G og storslalåm, og hun kom på 2.-plass i europacupen total, i klassen for synshemmede.IPC - IPC Alpine Skiing Points Winter Season 2011/12 Europa Cup Individual Rankings, besøkt 2. juli 2014.IPC - IPC Alpine Skiing Points Winter Season 2011/12 Europa Cup Overall Rankings, besøkt 2. juli 2014. Hun deltok kun i storslalåm ved verdenscupen 2011/12, og sanket der 110 verdenscuppoeng, som holdt til 5.-plass i denne disiplinen.IPC - IPC Alpine Skiing Points Winter Season 2011/12 World Cup Individual Rankings, besøkt 2. uli 2014. Dette holdt også til 5.-plass i verdenscupen sammenlagt. 

Gallagher og Evans deltok ved VM i alpint for funksjonshemmede 2013 i La Molina. Der kjørte hun inn til 2.-plass i super-G og superkombinasjonen, og 3.-plass i utfor og storslalåm. Hun fullførte ikke i slalåm. Hun vant super-G sammenlagt i europacupen 2012/13, og kom på 2.-plass i utfor og storslalåm, bak Farkasova. I slalåm kom hun på 4.-plass.IPC - IPC Alpine Skiing Points Winter Season 2012/13 Europa Cup Individual Rankings, besøkt 2. juli 2014. I verdenscupen sammenlagt endte hun dermed på 2.-plass.IPC - IPC Alpine Skiing Points Winter Season 2012/13 Europa Cup Overall Rankings, besøkt 2. juli 2014. Samme sesong deltok de også i verdenscupen 2012/13, og kom på 3.-plass i storslalåm, 4.-plass i utfor og 5.-plass i slalåm.IPC - IPC Alpine Skiing Points Winter Season 2012/13 World Cup Individual Rankings Sammenlagt kom hun på 4.-plass.IPC - IPC Alpine Skiing Points Winter Season 2012/13 World Cup Overall Rankings, besøkt 2. juli 2014. 

Hun deltok ved Paralympiske vinterleker 2014 i Sotsji i Russland, igjen med Charlotte Evans som ledsager. Her vant hun super-G, og fikk med det sin første paralympiske medalje. Hun kom på 6.-plass i utfor, men falt og kom ikke i mål både i superkombinasjon og storslalåm. 

 Utmerkelser 
 Medlem av Order of the British Empire (MBE)
 Mary Peters Trust Outstanding Sportsperson of 2013 (Disability Sports Northern Ireland)

 Referanser 

 Eksterne lenker 


 Profil hos Paralympics 2014 i Sotsji 
 Team GB - Athlete of the Month February 2013 - Kelly Gallagher

Kategori:Britiske handikappidrettsutøvere
Kategori:Britiske alpinister
Kategori:Paralympiske mestere for Storbritannia
Kategori:Deltakere for Storbritannia under Paralympiske vinterleker 2010
Kategori:Alpinister under Paralympiske vinterleker 2010
Kategori:Deltakere for Storbritannia under Paralympiske vinterleker 2014
Kategori:Alpinister under Paralympiske vinterleker 2014
Kategori:Personer fra London
Kategori:Order of the British Empire (MBE)